Source: https://www.jogiforum.hu/hirek/archivum/2004-01
Timestamp: 2020-06-07 04:10:41+00:00

Document:
Elítélték Alain Juppé volt francia miniszterelnököt
Tizennyolc hónap felfüggesztett börtönbüntetésre ítélték Alain Juppé volt francia miniszterelnököt pénteken fiktív munkaszerződések révén végrehajtott illegális pártfinanszírozással összefüggésben. Az ítélet nem jogerős.
Az Alkotmánybíróság 2004. február 2-3 -i teljes ülésének napirendje
Az Alkotmánybíróság teljes ülésén foglalkozik a földrendező és földkiadó bizottságokról szóló törvénynek a bizottságok feladataira vonatkozó egyes szabályait támadó indítvánnyal.
Állásfoglalás az adatvédelmi szigor ellen
A rögtöni betiltás nem célravezető az olyan honlapok esetében, mint a halapenz.hu – áll a Magyarországi Tartalomszolgáltatók Egyesületének közleményében. A szigor csak a külföldi meneküléshez vezet, azzal pedig végleg megszűnik az esetleges törvénytelenségek kijavításának vagy szankcionálásának esélye.
A német rendőrök neonáci webhelyet számoltak fel
Két férfi ellen indítottak vizsgálatot, akik az interneten keresztül árultak neonáci anyagokat, így többek között lefoglaltak 2500 uszító szövegű zenei CD-t is.
Kofi Annan: a terrorizmus elleni harcban is tiszteletben kell tartani a törvényeket
Az ENSZ főtitkára úgy véli, hogy a nemzetközi terrorizmus elleni harcban is tiszteletben kell tartani a törvényeket, az emberi és polgári jogokat.
Hálapénz: Kökény Mihály megkapta Polt Péter válaszát
Kökény Mihály egészségügyi miniszter megkapta Polt Péter legfőbb ügyész jogi állásfoglalását az orvosok által előre kért pénzösszegek ügyében. "A legfőbb ügyész szerint akkor bűncselekmény a hálapénz elfogadása, ha azt az orvos kifejezetten kéri" - ismertette a Polt Péter levelében foglaltakat Tóth Judit.
APEH: az adóbevallásokban az adó összegének kerekítési módjáról
Az adózóknak az adókat - kivéve a magánszemélynek a jövedelemadóját, az egészségügyi hozzájárulását, és a járulékát - 1 000 forintra kerekítve kell bevallani. A kerekítés szabálya szerint 499 forintig lefelé, 500 forinttól felfelé kell kerekíteni.
Bővültek a környezetvédők jogosítványai
A környezetvédelemmel foglalkozó társadalmi szervezetek minden olyan államigazgatási döntést megtámadhatnak bíróság előtt, amelyben bizonyítani tudják az ügy környezetvédelmi vonatkozását - közölte Lomnici Zoltán a Legfelsőbb Bíróság (LB) jogegységi döntésének nyilvános ismertetésekor.
A politika uralni akarja a médiát
Számos sebből vérzik a jelenlegi, 1996-ban hatályba lépett médiatörvény, így egy másik a mai feltételek között is életszerű, hatékony jogszabályra van szükség - talán ez az egyetlen dolog, amiben a média kapcsán egyet ért a politika és a szakma.
Vesztegető rendőrök pere kezdődött
Harmincezer forinttal vesztegettek meg egy vállalkozót az ügyészség szerint azok a rendőrök, akik emiatt álltak a bíróság elé a fővárosban - jelenti a HavariaPress.
A rendőrség is vizsgálja a Bencsiket elítélő bíró ügyét
Aggasztó, hogy a Bencsik-ügy bírájának, Cserni Jánosnak a fényképét durva hangú levelek kíséretében tették közzé az interneten - mondta a Fővárosi Bíróság elnöke szerdán az MTI-nek.
Később vizsgálják a Budapest Tv. műsorvezetője kézigránátos kijelentést
Az Országos Rádió és Televízió Testület (ORTT) még nem vizsgálja a Budapest Televízióban elhangzott azon kijelentés ügyét, miszerint "kézigránátot kell kézbe venni és bedobni a parlamentbe" - nyilatkozta a Hajdu István, a médiahatóság elnöke.
Hibás a magyar alkotmány szövege
Hiba van a magyar alkotmány szövegében – közli az Info Rádió. Az alaptörvényben az olvasható, hogy ’’az alkotmánybírák nem lehetnek tagjai a pártnak’’. Ezen kitétel egyértelműen az MSZMP-re utal.
Bűnösnek találta a Microsoftot az Európai Bizottság
Hosszú évekig tartó vizsgálódás és többszöri halasztás után az Európai Bizottság döntést hozott a Microsoft ellen indított antitröszt perben. A kedden nyilvánosságra hozott ítéletben a redmondi szoftverkonszernt bűnösnek találta a monopol helyzettel történő visszaélés vádjában.
Csak az erőszakkal közvetlenül fenyegető felhívás marasztalható el büntetőjogilag Strasbourg szerint
A strasbourgi bíróság szerint az állam csak akkor tilthatja be az erőszakra felhívő közbeszédet, ha az közvetlen, azonnali veszélyt jelent; ez irányadó a Hegedűs-ügy megítélésében csakúgy, mint a Tilos Rádióban elhangzottak, vagy az Alkotmánybíróság előtt fekvő gyűlöletbeszéd elleni törvény megítélésében - mondta el az MTI érdeklődésére egy magyar bíró kedden.
Bárándy Péter a népirtás megelőzéséről szóló nemzetközi konferencián, Stockholmban
Magyarország támogat minden olyan elképzelést, amely hatékonyabbá és sikeresebbé teheti a népirtás megelőzését - hangsúlyozta Bárándy Péter igazságügy-miniszter, aki Magyarországot képviseli a népirtás megelőzésének lehetőségével foglalkozó nemzetközi konferencián Stockholmban.
Az ORTT újratárgyalta a kereskedelmi tévék szerződéseit
A két nagy országos kereskedelmi csatorna közül a TV2-vel már megállapodott, az RTL Klubbal még tárgyal a médiahatóság a műsorszolgáltatási szerződés e televíziók által kezdeményezett módosításáról.
Felfüggesztették Málta és Írország szavazati jogát Európa Tanács parlamenti közgyűlésében
Az Európa Tanács parlamenti közgyűlésében kedden felfüggesztették Írország és Málta küldöttségének szavazati jogát. A szigorú döntés oka, hogy egyik küldöttségben sincs nő.
Az EU fellép a kéretlen elektronikus levelek ellen
Az EU-ban a múlt év végére 50 százalék fölé emelkedett a kéretlen üzenetek ("spam") aránya az elektronikus levelezésben, ezért az Európai Bizottság kedden új javaslatokat jelentett be a jelenség elleni erélyesebb fellépésre.
Súlyosbították Simek Kitty ítéletét
Két év két hónap letöltendő szabadságvesztésre súlyosbította a Pécsi Ítélőtábla a mostohaapja meggyilkolásával vádolt fiatal lány, Simek Kitty ítéletét - jelenti a HavariaPress.
Harmincezer cég még nem vezette át teáor-számát
Március 31-én lejár a türelmi idő, és jelenleg még 29 ezernél is több vállalkozás adós az úgynevezett teáor-számának átvezetésével. A teáor-szám a cégekre, társaságokra tevékenységi körüknek megfelelően jellemző azonosító, amely módosított formájában tavaly januártól él a cégnyilvántartásban.
Bírósághoz fordult a Tilos Rádió és a Jobbik Magyarországért Mozgalom az ORTT döntése miatt
Bírósághoz fordult hétfőn a Tilos Rádiót működtető alapítvány, azt kérve, függesszék fel az Országos Rádió és Televízió Testület (ORTT) azon határozatának végrehajtását, amely 30 napra megvonta a médium műsorszolgáltatási jogosultságát. A Jobbik azt kérte a bíróságtól, hogy kötelezze az adó műsorszolgáltatási szerződésének felbontására az Országos Rádió és Televízió Testületet (ORTT)
Nemzeti Szabad Szoftver Stratégia - Petíció.hu - állásfoglalás
Nemrég a peticio.hu oldalon aláírásgyűjtés indult azért, hogy a közintézményeknél, különösen a nagy adatbiztonságot igénylő elvárt szolgáltatásoknál, csak 100%-ban auditálható, szabad szoftverek használatát engedélyezze és támogassa az állam, de legalábbis jogszabályban mondja ki, hogy ezeknél a felhasználásoknál ezeket a szabad, nyílt forrású szoftvereket részesíti előnyben, a demokrácia, az állampolgári jogok, az esélyegyenlőség, a szabványosság és a gazdasági versenyképesség hatékony növelése érdekében.
Megenyhült bírák, felbátorodott utcalányok
Meglehet, a prostituáltak kerekednek felül a hatóságokkal évek óta folytatott többfrontos – budapesti – utcai harcban. A rendőrség szakemberei a közelmúltban többször is jelezték aggályaikat is a bíróság illetékes vezetőinek, mivel úgy vélik, a pillangók visszaszállingózását csak a szankciók érvényesítésével lehet megelőzni.
Tüntetnek hétfőn a használtautó-kereskedők
A Parlament előtt tüntetnek hétfőn a használtautó-kereskedők, hogy a mostani fogyasztási adót csak május elején váltsa fel a regisztrációs díj – írja a Népszabadság.
Egyórás késéssel kezdődik a zászlóégetők tárgyalása
Egyórás késéssel kezdődik hétfőn délelőtt annak a három férfinak a pere, akik részt vettek egy izraeli zászló elégetésében a Tilos Rádió előtt január 11-én tartott tüntetésen. A Pesti Központi Kerületi Bíróság helyt adott a védők irattanulmányozási kérésének, erre egy órát biztosított.
Felmentették az idegenlégióba toborzó ügyvédet - részletek
Felmentette a vádak alól a Somogy Megyei Bíróság azt az ügyvédet és három társát, akik azért álltak a bíróság elé, mert a francia idegenlégióba toboroztak fiatalokat Pécsett - jelenti a HavariaPress.
Madrid kész a kompromisszumra az európai alkotmány ügyében
A spanyol kormány kész a kompromisszumra az európai alkotmány ügyében - jelentette ki a spanyol külügyminiszter. Tavaly decemberben Spanyolország és Lengyelország elutasító álláspontja hiúsította meg a leendő európai alkotmányról szóló megegyezést az EU brüsszeli csúcsértekezletén.
Vastagh Pál az igazságszolgáltatás reformjáról
Az elmúlt évben folytatódott az igazságszolgáltatás reformja, új intézmények jöttek létre, elkezdődött a közjogi törvényalkotás és folytatódott a jogharmonizáció - mondta vasárnapi budapesti sajtótájékoztatóján Vastagh Pál.
A főbíró az idén fordulatot vár
Strasbourgban jelenleg 450, Magyarországról származó beadványt vizsgálnak – tájékoztatta a Népszabadságot Lomnici Zoltán, a Legfelsőbb Bíróság és az Országos Igazságszolgáltatási Tanács (OIT) elnöke, aki csütörtökön részt vesz a strasbourgi emberi jogi bíróság ünnepi ülésén.
Az Alkotmánybíróság 2004. január 26-27 -i teljes ülésének napirendje
Az Alkotmánybíróság folytatja a legfőbb ügyész parlamenti interpellálhatóságával kapcsolatos indítvány tárgyalását. Az alkotmánybírók megvitatják a polgári perrendtartásról szóló törvénynek a közigazgatási per indításával kapcsolatos rendelkezését kifogásoló indítványt.
Budapesti Ügyvédi Kamara: EU jogi továbbképzés
A Budapesti Ügyvédi Kamara a részletes EU felkészítő képzés lebonyolítására a Perfekt Rt.-vel és Jogharmonizátor Tanácsadó Irodával kötött szerződést.
Magyar Ügyvédi Kamara: Felhívás jogegységi döntésről
"Felhívjuk a Kollégák figyelmét a Magyar Köztársaság Legfelsőbb Bírósága által 4/2003. PJE számú jogegységi határozatára (megjelent a Magyar Közlöny 2003. decemberi 151. számában)."
Nincs késésben a kormány az új korengedményes nyugdíjrendszer kidolgozásával – mondja a munkaügyi miniszter. Az Országos Érdekegyeztető Tanácsban néhány héten belül kerül napirendre a kérdés.

References: bíróság 
 Bíróság 
 bíróság 
 Bíróság 
 bíróság 
 bíróság 
 Bíróság 
 Bíróság 
 bíróság 
 Bíróság 
 bíróság